
                                  ประกาศองค์การบริหารส่วนตำบลนาเรียง
             เรื่อง  รับสมัครสอบคัดเลือกบุคคลเพื่อสรรหาและเลือกสรรเป็นพนักงานจ้าง




 ***************************



ด้วยองค์การบริหารส่วนตำบลนาเรียง อำเภอพรหมคีรี จังหวัดนครศรีธรรมราช มีความประสงค์จะรับสมัครบุคคลเพื่อสรรหาและเลือกสรรเป็นพนักงานจ้าง ขององค์การบริหารส่วนตำบลนาเรียง  จำนวน 3 ตำแหน่ง 4 อัตรา 
ดังนั้น อาศัยอำนาจตามความในหมวด 4 ข้อ 18 และข้อ 19 แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ 26 กรกฎาคม 2547  จึงประกาศรับสมัครบุคคลเพื่อทำการสรรหาและเลือกสรรเป็นพนักงานจ้างตามภารกิจ     โดยมีรายละเอียดดังนี้


1. ประเภทพนักงานจ้าง/ตำแหน่ง
                

    1.1  ประเภทพนักงานจ้างตามภารกิจ







 1.1.1  ตำแหน่ง ผู้ช่วยเจ้าหน้าที่วิเคราะห์นโยบายและแผน
  จำนวน 1 อัตรา
                

    1.2  ประเภทพนักงานจ้างทั่วไป






 1.2.1  ตำแหน่ง ปฏิบัติหน้าที่ดูแลเด็ก (ผู้ดูแลเด็ก)

  จำนวน 1 อัตรา



 1.2.2  ตำแหน่ง คนงานทั่วไป



  จำนวน 2 อัตรา
(อัตราค่าตอบแทนที่จะได้รับ รายละเอียดตามผนวก ก. แนบท้ายประกาศนี้)
2. คุณสมบัติทั่วไปและคุณสมบัติเฉพาะสำหรับตำแหน่งของผู้มีสิทธิสมัครเข้ารับการสรรหาและเลือกสรร
     
    2.1  คุณสมบัติทั่วไป

           (1)  มีสัญชาติไทย


           (2)  มีอายุไม่ต่ำกว่า 18 ปีบริบูรณ์ และไม่เกิน 60 ปี


           (3)  ไม่เป็นบุคคลล้มละลาย
          (4)  ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือ  จิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล ดังนี้

      
      (ก)  โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม
      
      (ข)  วัณโรคระยะอันตราย
      
      (ค)  โรคเท้าช้างในระยะที่ปรากฏเป็นที่รังเกียจแก่สังคม
      
      (ง)  โรคติดยาเสพติดให้โทษ
      
      (จ)  โรคพิษสุราเรื้อรัง
         (5)  ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง
/(7)ไม่เป็นผู้....

                               (6)  ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น              


(7)  ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำผิดทางอาญา เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ
(8)  ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจหรือหน่วยงานอื่นของรัฐ



(9)  ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น
     2.2  คุณสมบัติเฉพาะสำหรับตำแหน่ง   
     ผู้สมัครสอบต้องเป็นผู้มีคุณสมบัติเฉพาะตำแหน่ง ตามที่ระบุไว้ในรายละเอียดเกี่ยวกับการรับสมัครแต่ละตำแหน่ง (รายละเอียดตามผนวก ก. แนบท้ายประกาศนี้)
3.  การรับสมัคร

     
     3.1  วันเวลา และสถานที่รับสมัครสอบ
     ผู้ประสงค์จะสมัครเข้ารับการสรรหาและเลือกสรรเป็นพนักงานจ้างให้สมัครด้วยตนเอง    โดยขอรับใบสมัครและยื่นใบสมัครด้วยตนเอง ได้ตั้งแต่วันที่ 1 – 11 ธันวาคม 2557 ในวันและเวลาราชการ  ณ  องค์การบริหารส่วนตำบลนาเรียง อำเภอพรหมคีรี จังหวัดนครศรีธรรมราช  

     
     3.2  เอกสารและหลักฐานที่ต้องนำมายื่นในวันสมัคร


     ผู้สมัครต้องยื่นใบสมัครด้วยตนเองต่อเจ้าหน้าที่รับสมัคร พร้อมเอกสารหลักฐาน ดังต่อไปนี้ 


  
(1)  สำเนาวุฒิการศึกษา และสำเนาระเบียนแสดงผลการเรียนที่ระบุสาขาที่แสดงให้เห็นว่าเป็นคุณวุฒิการศึกษาตรงตามคุณสมบัติเฉพาะสำหรับตำแหน่งที่สมัครสอบ
จำนวน  1 ฉบับ



(2)  สำเนาทะเบียนบ้าน




จำนวน  1  ฉบับ



(3)  สำเนาบัตรประจำตัวประชาชน


จำนวน  1  ฉบับ



(4)  รูปถ่ายหน้าตรงไม่สวมหมวก และไม่ใส่แว่นตา ขนาด 1 นิ้ว  
(ถ่ายครั้งเดียวกันไม่เกิน 6 เดือน)






จำนวน  3  รูป



(5)  ใบรับรองแพทย์แสดงว่าไม่เป็นโรคต้องห้ามตามที่คณะกรรมการกลางพนักงานส่วนตำบลกำหนด ซึ่งออกให้ไม่เกิน 1 เดือน นับตั้งแต่วันตรวจร่างกาย    

จำนวน  1  ฉบับ
(6)  หลักฐานอื่น ๆ เช่น ทะเบียนสมรส, ใบทหารกองเกิน (สด.9), ใบเปลี่ยนชื่อ- สกุล (ถ้ามี)  
     
     3.3  ค่าธรรมเนียมการสมัครสอบ


    ผู้สมัครสอบต้องเสียค่าธรรมเนียมสอบ 100 บาท ( ค่าธรรมเนียมสอบจะไม่จ่ายคืนให้   ไม่ว่ากรณีใด ๆ)

     
    3.4  เงื่อนไขในการสมัคร


    ผู้สมัครจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่ง ตรงตามที่กำหนดในประกาศรับสมัครฯ นี้จริง และจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน หากภายหลังปรากฏว่าผู้สมัครสอบรายใด   มีคุณสมบัติดังกล่าวไม่ครบถ้วนหรือไม่ถูกต้อง ไม่ตรงตามประกาศรับสมัครสอบคัดเลือกจะถือว่าเป็นผู้ขาดคุณสมบัติในการสมัครสอบมาตั้งแต่ต้น
/4.ประกาศ...

4.  การประกาศรายชื่อผู้มีสิทธิสอบคัดเลือก 
องค์การบริหารส่วนตำบลนาเรียง จะประกาศรายชื่อผู้มีสิทธิเข้าสอบคัดเลือก ในวันที่ 12 ธันวาคม 2557 โดยปิดประกาศ ณ  องค์การบริหารส่วนตำบลนาเรียง และทางเว็บไซต์ www.nareang.go.th  
         

5.  กำหนดวัน เวลา สถานที่สอบ


องค์การบริหารส่วนตำบลนาเรียง จะสอบคัดเลือก ในวันที่ 15 ธันวาคม 2557                  ณ  องค์การบริหารส่วนตำบลนาเรียง  ดังนี้
     5.1  ตำแหน่ง  ผู้ช่วยเจ้าหน้าที่วิเคราะห์นโยบายและแผน

     การสอบคัดเลือกแบ่งเป็น 3 ภาค
     วันที่ 15 ธันวาคม 2557             


     - ภาคความรู้ความสามารถทั่วไป (ภาค ก) (100 คะแนน)             เวลา 09.30-10.30 น. 
   

     - ภาคความรู้ความสามารถเฉพาะตำแหน่ง (ภาค ข) (100 คะแนน)  เวลา 10.40-11.40 น. 
     วันที่ 17 ธันวาคม 2557             
                          - ประกาศรายชื่อผู้สอบผ่าน (ภาค ก) และ (ภาค ข)            
     วันที่ 23 ธันวาคม 2557             


     - ภาคความเหมาะสมกับตำแหน่ง (สัมภาษณ์) (100 คะแนน)  เวลา 10.00 เป็นต้นไป
    5.2  ตำแหน่ง  ปฏิบัติหน้าที่ดูแลเด็ก (ผู้ดูแลเด็ก) (สอบความเหมาะสมกับตำแหน่ง)

     วันที่ 23 ธันวาคม 2557  



      - ภาคความเหมาะสมกับตำแหน่ง (สัมภาษณ์) (100 คะแนน)  เวลา 10.00 เป็นต้นไป
     5.3  ตำแหน่ง  คนงานทั่วไป (สอบความเหมาะสมกับตำแหน่ง)
      วันที่ 23 ธันวาคม 2557             



      - ภาคความเหมาะสมกับตำแหน่ง (สัมภาษณ์) (100 คะแนน)  เวลา 10.00 เป็นต้นไป
6.  หลักเกณฑ์การตัดสิน
ผู้ถือว่าเป็นผู้ผ่านการสอบคัดเลือกจะต้องเป็นผู้ที่ได้รับคะแนนการสอบคัดเลือกในแต่ละภาคไม่ต่ำกว่าร้อยละ 60 โดยการดำเนินการจัดจ้างจะเป็นไปตามลำดับคะแนนที่สอบได้ 
7.  การประกาศรายชื่อและการขึ้นบัญชีรายชื่อผู้ผ่านการสอบคัดเลือก

องค์การบริหารส่วนตำบลนาเรียง จะประกาศรายชื่อผู้ผ่านการสอบคัดเลือกตามลำดับคะแนนที่สอบได้  ในวันที่ 26 ธันวาคม 2557  ณ   องค์การบริหารส่วนตำบลนาเรียง อำเภอพรหมคีรี จังหวัดนครศรีธรรมราช  และทางเว็บไซต์ www.nareang.go.th โดยบัญชีรายชื่อผู้สอบคัดเลือกจะขึ้นบัญชีไว้ไม่เกิน 1 ปี นับแต่วันที่ประกาศรายชื่อผู้ผ่านการสอบคัดเลือก เว้นแต่องค์การบริหารส่วนตำบลนาเรียง จะมีการดำเนินการสอบคัดเลือกใหม่แล้วถือว่าบัญชีที่ได้ขึ้นไว้เป็นอันยกเลิก

จึงประกาศให้ทราบโดยทั่วกัน
ประกาศ  ณ  วันที่  24  เดือนพฤศจิกายน  พ.ศ. 2557
           (นายสมเกียรติ  ไหมดี)
           นายกองค์การบริหารส่วนตำบลนาเรียง
ภาคผนวก  ก.
เอกสารแนบท้ายประกาศองค์การบริหารส่วนตำบลนาเรียง  ลงวันที่ 24 ธันวาคม 2557
เรื่อง การรับสมัครบุคคลเพื่อสรรหาและเลือกสรรเป็นพนักงานจ้าง
*******************************
ประเภท  พนักงานจ้างตามภารกิจ
ตำแหน่ง  ผู้ช่วยเจ้าหน้าที่วิเคราะห์นโยบายและแผน
หน้าที่และความรับผิดชอบ


ปฏิบัติงานขั้นต้นเกี่ยวกับการวิเคราะห์นโยบายและแผน ภายใต้การกำกับตรวจสอบโดยใกล้ชิดและปฏิบัติหน้าที่อื่นตามที่ได้รับมอบหมาย
ลักษณะงานที่ปฏิบัติ


เป็นเจ้าหน้าที่ชั้นต้นทำหน้าที่ช่วยศึกษา วิเคราะห์ วิจัย ประสานแผน ประมวลแผน เพื่อเสนอแนะ เพื่อประกอบการกำหนดนโยบาย จัดทำแผนหรือโครงการ ติดตามประเมินผลการดำเนินงานตามแผนและโครงการต่างๆ ซึ่งอาจเป็นนโยบาย แผนงานและโครงการทางเศรษฐกิจ สังคม การเมือง การบริหาร หรือความมั่นคงของประเทศ ทั้งนี้ อาจเป็นนโยบาย แผนงาน อบต. แผนอำเภอ แผนงานจังหวัด และโครงการระดับชาติ หรือระดับจังหวัดแล้วแต่กรณี  และปฏิบัติหน้าที่อื่นที่เกี่ยวข้อง
คุณสมบัติเฉพาะสำหรับตำแหน่ง



ได้รับปริญญาตรีหรือเทียบได้ไม่ต่ำกว่านี้ทางสังคมศาสตร์ การวางแผน รัฐศาสตร์  
วิจัยทางสังคมศาสตร์ เศรษฐศาสตร์ หรือทางอื่นที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้
ความรู้ความสามารถที่ต้องการ


1.  มีความรู้ในวิชาการวิจัยทางสังคมศาสตร์ การวางแผนและการบริหารอย่างเหมาะสมแก่การปฏิบัติงานในหน้าที่

2.  มีความรู้ ความเข้าใจในกฎหมายสภาตำบลและองค์การบริหารส่วนตำบล และกฎหมาย   กฎ ระเบียบ และข้อบังคับอื่นที่ใช้ในการปฏิบัติงานในหน้าที่


3.  มีความรู้ทั่วไปเกี่ยวกับเหตุการณ์ปัจจุบันในด้านการเมือง เศรษฐกิจและสังคม โดยเฉพาะอย่างยิ่งของประเทศไทย


4.  มีความความสามารถในการใช้ภาษาอย่างเหมาะสมแก่การปฏิบัติงานในหน้าที่


5.  มีความสามารถในการศึกษาหาข้อมูล วิเคราะห์ปัญหาและสรุปเหตุผล
ระยะเวลาการจ้าง
1  กุมภาพันธ์  2558 – 30  กันยายน  2560
อัตราค่าตอบแทน
1.  ปริญญาตรี   
     -  ได้รับค่าตอบแทนเดือนละ  15,000.-  บาท  
สิทธิประโยชน์


    ตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง  ลงวันที่  26  กรกฎาคม  2547 
ประเภท  พนักงานจ้างทั่วไป
ตำแหน่ง  ปฏิบัติหน้าที่ดูแลเด็ก (ผู้ดูแลเด็ก)
ระยะเวลาการจ้าง
1 กุมภาพันธ์  2558 – 30  กันยายน  2558
อัตราค่าตอบแทน
-  ได้รับค่าตอบแทนเดือนละ  9,000.-  บาท  
ตำแหน่ง  คนงานทั่วไป
ระยะเวลาการจ้าง
1 กุมภาพันธ์  2558 – 30  กันยายน  2558
อัตราค่าตอบแทน
-  ได้รับค่าตอบแทนเดือนละ  9,000.-  บาท  
สิทธิประโยชน์


    ตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง  ลงวันที่  26  กรกฎาคม  2547 
ภาคผนวก  ข.
แนบท้ายประกาศองค์การบริหารส่วนตำบลนาเรียง  ลงวันที่ 24 พฤศจิกายน 2557
เรื่อง  รับสมัครสอบคัดเลือกบุคคลเพื่อสรรหาและเลือกสรรเป็นพนักงานจ้าง
*******************************
หลักสูตรและวิธีการสอบคัดเลือก


หลักสูตรและวิธีการสอบคัดเลือก แบ่งออกเป็น  2  ลักษณะ  ดังนี้
หลักสูตรและวิธีการสอบคัดเลือก แบ่งออกเป็น 3 ภาค คือ ทดสอบความรู้ ความสามารถ ดังต่อไปนี้ โดยวิธีสอบข้อเขียน และวิธีการสอบสัมภาษณ์  โดยคำนึงถึงระดับความรู้ ความสามารถที่ต้องการของตำแหน่งตามที่กำหนดไว้ในมาตรฐานกำหนดตำแหน่ง
ตำแหน่ง ผู้ช่วยเจ้าพนักงานการประปา
               ก. ภาคความรู้ความสามารถทั่วไป ข้อสอบปรนัย (คะแนนเต็ม 100 คะแนน)


        1.  ทดสอบความรู้ความสามารถทั่วไป
             - ความรู้ทั่วไปเกี่ยวกับเหตุการณ์ปัจจุบัน ด้านการเมือง เศรษฐกิจ และสังคม 
             - นโยบายรัฐบาล นโยบายกระทรวงมหาดไทย นโยบายกรมส่งเสริมการปกครองท้องถิ่น
             - ความสามารถในการคิดและหาเหตุผล 
             - ความรู้ความสามารถในการใช้ภาษาโดยการสรุปและตีความจากข้อความสั้น ๆ


    ข. ภาคความรู้ความสามารถที่ใช้เฉพาะตำแหน่ง ข้อสอบปรนัย (คะแนนเต็ม 100 คะแนน)
        1.  ทดสอบความรู้ในงานการประปา 
        2.  กฎหมาย ระเบียบ ข้อบังคับอื่นที่ใช้ในการปฏิบัติงาน  ดังนี้
             - รัฐธรรมนูญแห่งราชอาณาจักรไทย พุทธศักราช 2550

                                  - พระราชบัญญัติสภาตำบลและองค์การบริหารส่วนตำบล พ.ศ. 2537  แก้ไขเพิ่มเติม  ถึง (ฉบับที่ 6 ) พ.ศ. 2552 

                                  - พระราชบัญญัติกำหนดแผนและขั้นตอนการกระจายอำนาจให้แก่องค์กรปกครอง
ส่วนท้องถิ่น พ.ศ. 2542 และที่แก้ไขเพิ่มเติมจนถึงปัจจุบัน 

                                  - ระเบียบสำนักนายกรัฐมนตรีว่าด้วยงานสารบรรณ พ.ศ. 2526 และที่แก้ไขเพิ่มเติมจนถึงปัจจุบัน


    ค. ภาคความเหมาะสมกับตำแหน่ง (คะแนนเต็ม 100 คะแนน)


ทดสอบความเหมาะสมกับตำแหน่ง โดยวิธีสัมภาษณ์ จะประเมินผู้เข้าสอบ เพื่อพิจารณาความเหมาะสมกับตำแหน่งหน้าที่ จากประวัติส่วนตัว ประวัติการศึกษา ประวัติการทำงาน พฤติกรรมที่ปรากฏทางอื่นของผู้เข้าสอบสัมภาษณ์ เช่น ความรู้ที่อาจใช้เป็นประโยชน์ในการปฏิบัติงานในหน้าที่และความรู้ในการรักษาความปลอดภัยแห่งชาติ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรม การปรับตัวเข้ากับผู้ร่วมงาน รวมทั้งสังคม และสิ่งแวดล้อม ความคิดริเริ่มสร้างสรรค์ ปฏิภาณไหวพริบ  และบุคลิกภาพอย่างอื่น  เป็นต้น  
